**Când tu**

*Florinpaun*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când tu genunchiul ți-l îndoi,

Sub al tău călcâi, omătul arde.

Țurțurii zbârlesc prin salt vioi,

Și fulgu-n drept cu tine, cade.

Căci îmbătat de viață-i totul,

Când tu deasupra i te-nalți,

Și aerul ce-l spargi cu cotul,

Pantofi ți-a face să-i încalți.

Și munții gâtul și-l coboară,

Să-i călărești și să-i măsori,

Când tu ești ultima comoară,

De-așa dulcețuri și candori.

Iar stelele s-aprind mai tare,

Și se-ntrec să-ți taie calea,

Cercei să lege urechii tale,

Când tu-nlături lunii jalea.